Here is a page extracted from Wikipedia that may contain CSS, HTML, and a lot of unformatted text.

Title: Parque Natural de Pocetz-Maladeta
Content: O Parque Natural de Pocez-Maladeta ye un parque natural aragonés situato en a provincia de Uesca.

Abraca parte d'os termins municipals de Benás, Chistén, Montanui, Saúnc y Sant Chuan de Plan. Tiene una amplura d'unas 33.267 ha y a suya altura baila d'entre os 1.500 m (en as vals) y os 3.404 m (a tuca de l'Aneto, o pico mas altero d'os Pireneus). Tamién i son trobiatos drento d'él atros picos importants como os unos que le dan nombre, o pico Pocez (tamién dita tuca Lardana) y a Maladeta.

Son d'intrés os suyos glaciars, morrenas y ibons (Vallhibierna, Creuenya, Vatisielles, d'es Millars, Remunye...), antimás d'a flora y fauna propias d'o clima de montanya altera.

Os glaciars d'este parque conoixioron una expansión mientres a chicota edat de chelo, cuan se facioron morrenas frontals que amuestran as midas que plegoron a tener.. Actualment son en proceso de desaparición abanzata.

Referencias